b'\n_START_ARTICLE_\nFilmske mutacije: Festival nevidljivog filma\n_START_PARAGRAPH_\nFestival nevidljivog filma (Filmske mutacije) je godi\xc5\xa1nja filmska manifestacija koja se odr\xc5\xbeava u Hrvatskoj, u Zagrebu, Rijeci, a dijelom programa i u susjednim dr\xc5\xbeavama, primjerice Sloveniji._NEWLINE_Festival je utemeljen 2007. godine. Utemeljitelji su bili filmolozi i filmski kustosi iz inozemstva (Jonathan Rosenbaum (Chicago), Nicole Brenez (Pariz), Alexander Horwath (Be\xc4\x8d), Adrian Martin (Melbourne), Kent Jones (New York) i Raymond Bellour (Pariz)). Nadahnu\xc4\x87e za ovaj festival su bili filmski eseji koji su iza\xc5\xa1li u \xc4\x8dasopisu Trafic._NEWLINE_Odr\xc5\xbeava se uz potporu Ministarstva kulture RH, Goethe Instituta Zagreba, Ureda za kulturu, obrazovanje i sport Grada Zagreba, Hrvatskog audiovizualnog centra, Hrvatskog dru\xc5\xa1tva filmskih redatelja, Ureda za kulturu Grada Rijeke._NEWLINE_Nakana zbog koje se pokrenuo ovaj festival bila je povezati "neke to\xc4\x8dke nestajanja i pojavljivanja filmskog sje\xc4\x87anja, kroz manje vidljive odrednice filmske povijesti i njihove mutacije."_NEWLINE_Glavni urednici i kustosi ovog festivala nisu nu\xc5\xbeno iz Hrvatske, nego su i iz inozemstva; tako je 2011. tu du\xc5\xbenost obna\xc5\xa1ao francuski filmolog Raymond Bellour.'